# Lodenvièla

Lodenvièla (Loudenvielle en francés) qu'ei au còp ua anciana comuna e ua comuna navèra gascona de Comenge, ena Vath de Loron, situada en eth departament deths Hauts Pirenèus e era region d'Occitània, ancianament de Mieidia-Pirenèus.
Lo 1èr de gèr de 2016, que fusionè dab Armentèula en tot vàder comuna delegada. Era comuna navèra que guardè eth nom de Lodenvièla.

## Geografia

Autes vilatges o quartièrs : Tramedaigues, Saussars.

## Toponimia
### Armentèula

Véder ath article.

### Lodenvièla

Era prononciacion qu'ei [loudém'byèlo] (grafia fonetica deths autors). Eras fòrmas ancianas que son : De Lodunvilla, en latin, en 1387, Loudemviele en 1694.
Segon Dauzat, Lodenvièla que vien deth nom germanic d'òmi Laudo(ne) o Lodo(ne), dab eth latin villa « proprietat rurau ». Segon Negre, Lodenvièla que vien benlhèu deth idronime Loron e deth gascon vièla, puish atraccion de Lodervièla.
Segon Joan Coromines e J.B. Orpustan : Lodenvièla que vien deth prelatin lute, « lau » o lurte, « esbonida ». R. Aymard que hè remarcar un vilatge dens un corredor de laus o d'esbonidas ei pauc versemblable.
Segon Miquèu Grosclaude, Boisgontier que remarca a bon dret eths toponimes en -vièla (de villa) e son sovent precedits d'un nom germanic de persona. Dauzat qu'ei eth mei près dera vertat. Montledós que vien tanben d'un nom germanic. Lodenvièla que vien probablament deth nom germanic d'òmi Lodone (?), dab eth gascon vièla, deth latin villa, « proprietat rurau ».

### Aranvièla

Era prononciacion qu'ei [aram'byèlo] (grafia fonetica deths autors). Eras fòrmas ancianas que son : De Aramvilla, en latin, en 1387, Arambiele en 1694.
Miquèu Grosclaude que ved duas ipotèsis :
* Aran- que seré eth « basco-aquitan » aran, « vath ». « Eth vilatge dera vath »;
* Com eths noms en -vièla e son generaument acompanhats de noms germanics d'òmi, aran que seré un antroponime. Que caleré saber se eras atestacions hornidas per Lejosne, Arani Villa son justas, pr'amor alavetz eth nom seré vila d'Aranus.

## Istòria

Dempuish 1806 era comuna que compren las ancianas comunas de Lodenvièla e Aranvièla e despuish 2016 Armentèula.

## Administracion

Lista deths cònsols successius :
| Periòde | Periòde | Identitat | Etiqueta | Qualitat |
| 2011 | 2026 | Noël Lacaze <Nadau Lacasa> | | |
| març de 1977 | 2011 | Michel Pélieu <Miquèu Peliu> | MRG, PRG | conselhèr generau (1985-2015) puish departamentau, president deth Conselh Generau e Departamentau (2011-), senator (16 de mai de 2017-) |
| | 1977 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 229, totala: 242 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 397 | 401 | 391 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 349 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 417 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 181 | 182 | 142 | 189 | 219 | 261 | 279 | 282 | 308 316 |
| 2009 | 2010 |
| 308 317 | 284 299 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Comuna navèra

| Nom | Còdi INSEE | Superficia (km²) | Populacion (darrèra populacion legala) | Densitat (ab/km²) |
| Armentèula | 65027 | 0,71 | 62 (2018) | 87,32 |
| Lodenvièla (caplòc) | 65282 | 42,65 | 237 (2018) | 5,56 |
| total | 65282 | 43,36 | 299 (2018) | 6,9 |

## Personalitats ligadas dab era comuna

* Michel Pélieu, ancian cònsou e president deth Conselh departamentau deus Hauts Pirenèus.

## Véder tanben

* Comunas deths Hauts Pirenèus

## Nòtas

* 1 2 3 4 5 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=1438&titre=loudenvielle
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 413
* Portau de Gasconha